Ljubljana, 20. 7. 2018

**Arhitektura inventura 2019**

**NAVODILA ZA PRIPRAVO IN POŠILJANJE GRADIV ZA KATALOG**

Prosimo, da se navodil **NATANČNO** držite, sicer ne moremo odgovarjati za objavo in kakovost vaše predstavitve. V katalog bomo lahko vključili le materiale, prejete v predpisanem roku.

Oddaja prijavnice in gradiv za katalog: **12. 10. 2018**

Gradiva za katalog boste lahko oddali na dva načina:

\_ POSLALI preko WeTransferja ali podobnega medija na naslov: [**urednistvo@drustvo-dal.si**](mailto:urednistvo@drustvo-dal.si)

\_ OSEBNO DOSTAVILI ali POŠTNO POSLALI v pisarno DAL na USBju ali DVDju

Ob tem morate naložiti ali dostaviti ali poslati tudi PRIJAVNICO.

**PRIPRAVA GRADIVA ZA KATALOG**

Vsak arhitekt lahko predstavi dva (2) projekta. Za vsak projekt posebej pripravite:

**\_ slike, max. 5 kom**: v formatu jpg ali tiff, resolucija 300 dpi/pri širini slike 20 cm, v CMYK. **Ne pošiljajte več kot 5 fotografij**, ker oblikovalec ne bo izbiral fotografij.

**\_ načrte in/ali črtne risbe, max. 3 kom**: v formatu pdf ali eps.

Načrti morajo biti pripravljeni za objavo: očiščeni nepotrebnih podatkov, kot so dimenzije, sestave, oznake shem … Načrti naj vsebujejo tudi razmernik (0, 5, 10 m ...). Pri velikosti številk in črk v načrtih in na razmerniku upoštevajte, da bodo načrti enodružinskih hiš in manjših objektov v katalogu tiskani v približnem merilu 1:250, večji objekti in urbanizem pa v 1:500.

**\_ osnovne podatke o projektu:** v formatu doc ali rtf. Sledijo naj si:

* avtorji (imena in priimki arhitektov, NE IME BIROJA)
* ime projekta in lokacija
* naročnik (ime naročnika)
* projekt (leto)
* izvedba (leto)
* sodelavci (samo arhitekti)
* projektivno podjetje/biro (samo ime, brez logotipa podjetja/biroja)
* nagrade (samo strokovne arhitekturne nagrade, ne zmage na natečajih)
* fotografije (ime fotografa)

Vsak projekt naj bo organiziran v svoji »mapi/folderju«. Ime mape mora biti sestavljeno:

ime arhitekta\_ime projekta.

Posamezne datoteke naj bodo imenovane po projektu in mapi, npr. ime projekta\_tloris.eps,

ime projekta\_01.jpg, ime projekta\_02.jpg, ime projekta\_podatki.doc ...

Predstavitev posameznega projekta:

Skupaj z materiali pošljite kontrolni pdf print z imenom: ime arhitekta\_ime projekta.pdf (pomanjšane fotografije in načrti na A4 listih), ki bo v veliko pomoč uredniku in oblikovalcu.